Zvolen

 2024

Návrh Dlhodobého zámeru
Technickej univerzity vo Zvolene na roky
2024 – 2030
s víziou do roku 2040

**Obsah**

[**Úvod** 2](#_Toc162438761)

[**Identita a poslanie TUZVO** 2](#_Toc162438762)

[**Východiská** 3](#_Toc162438763)

[**Hodnoty TUZVO** 3](#_Toc162438764)

[**Strategický cieľ** 4](#_Toc162438765)

[**Vízia** 4](#_Toc162438766)

[**Oblasti rozvoja** 4](#_Toc162438767)

[**Oblasť I. Vzdelávanie** 5](#_Toc162438768)

[**Oblasť II. Veda, výskum a umenie** 8](#_Toc162438769)

[**Oblasť III. Inovácie a transfer technológií** 10](#_Toc162438770)

[**Oblasť IV. Ľudské zdroje** 12](#_Toc162438771)

[**Oblasť V. Infraštruktúra a pracovné prostredie** 13](#_Toc162438772)

[**Oblasť VI. Riadenie a hospodárenie** 15](#_Toc162438773)

[**Oblasť VII. Internacionalizácia a partnerská spolupráca** 16](#_Toc162438774)

[**Oblasť VIII. Spoločenská a environmentálna zodpovednosť** 18](#_Toc162438775)

[**Oblasť IX. Zabezpečovanie kvality** 19](#_Toc162438776)

[**Harmonogram kontroly plnenia dlhodobého zámeru** 21](#_Toc162438777)

[**Záverečné ustanovenia** 21](#_Toc162438778)

[**Skratky** 22](#_Toc162438779)

# **Úvod**

Dlhodobý zámer Technickej univerzity vo Zvolene na roky 2024-2030 (ďalej len „DZ TUZVO
2024-2030“) bol vypracovaný v súlade so zákonom č. 131/2002 Z. z. o vysokých školách a o zmene
a doplnení niektorých zákonov v znení neskorších predpisov a v súlade so zákonom NR SR č. 269/2018 Z. z. o zabezpečovaní kvality vysokoškolského vzdelávania a o zmene a doplnení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Je plánovacím a rozvojovým dokumentom TUZVO s hlavným strategickým cieľom. Obsahuje oblasti rozvoja so strategickými prioritami, nástrojmi a indikátormi, ktoré zabezpečia dosiahnutie ambicióznej vízie v roku 2040.

Dlhodobý zámer je otvoreným dokumentom, plnenie strategických priorít bude pravidelne vyhodnocované na základe definovaných indikátorov, ciele budú v prípade potreby aktualizované v súlade so zmenou vnútorných a vonkajších podmienok jeho realizácie.

# **Identita a poslanie TUZVO**

Technická univerzita vo Zvolene sa hlási k odkazu Baníckej akadémie v Banskej Štiavnici, založenej v roku 1762, ako jednej z prvých svetových inštitúcií poskytujúcich technické vysokoškolské vzdelávanie.

Technická univerzita vo Zvolene, pôvodným názvom Vysoká škola lesnícka a drevárska vo Zvolene, bolo zriadená Vládnym nariadením č. 30/1952 Zb. o niektorých zmenách a organizácii vysokých škôl. Zákonom SNR č. 26/1992 Zb. o zmene názvu Vysokej školy lesníckej a drevárskej vo Zvolene bol názov zmenený na Technickú univerzitu vo Zvolene.

Súčasťami TUZVO sú: Lesnícka fakulta, Drevárska fakulta, Fakulta ekológie a environmentalistiky, Fakulta techniky.

Poslaním TUZVO je rozvíjať tvorivé vedecké bádanie a na jeho základe poskytovať vysokoškolské vzdelávanie vo všetkých troch stupňoch v slovenskom a európskom výskumnom a vzdelávacom priestore. V oblasti výskumu napĺňa svoje poslanie riešením výskumných projektov a programov národného a medzinárodného charakteru v siedmich oblastiach výskumu: poľnohospodárske a lesnícke vedy, inžinierstvo a technológie, environmentalistika a ekológia, strojárstvo, ekonomika a manažment, bezpečnostné služby, umenie; ako aj v ďalších príbuzných a aplikačných oblastiach.

Vo vzdelávaní napĺňa TUZVO svoje poslanie v siedmich študijných odboroch: lesníctvo, drevárstvo, ekologické a environmentálne vedy, strojárstvo, bezpečnostné vedy, ekonómia a manažment a umenie; s dôrazom na kvalitu študijných programov, akreditáciu a uskutočňovanie programov v cudzích jazykoch.

TUZVO je významná vedecká a umelecká ustanovizeň, ktorá akceptuje budovanie európskeho priestoru vysokoškolského vzdelávania a výskumu. Reaguje na hlavné myšlienky a zásady Bolonského procesu, a to vytvoriť medzinárodne uznávaný európsky spoločný vysokoškolský vzdelávací priestor na základe spoločne akceptovaných štandardov a noriem kvality vzdelávania.

# **Východiská**

Pri návrhu DZ TUZVO 2024 – 2030 boli východiskom regionálne, národné a medzinárodné stratégie, dokumenty a programy. Na regionálnej úrovni môžeme spomenúť Program hospodárskeho a sociálneho rozvoja Banskobystrického samosprávneho kraja na roky 2022 – 2030. Na národnej úrovni sa jednalo o programy Moderné a úspešné Slovensko, Plán obnovy a odolnosti SR, Národná stratégia pre otvorenú vedu na roky 2021 – 2028 a dokument Dlhodobý zámer vo vzdelávacej, výskumnej, vývojovej, umeleckej a ďalšej tvorivej činnosti pre oblasť vysokých škôl na roky 2023 – 2028, Stratégia internacionalizácie vysokého školstva do roku 2030, Cestovná mapa výskumných infraštruktúr (SK VI Roadmap 2020 – 2030). Na medzinárodnej úrovni to boli: Strategický plán EUA (The European University Association): Európske univerzity formujú budúcnosť, dokument EUA: Univerzity bez múrov – Vízia do roku 2030, 9. rámcový program Horizont Európa – rámcový program EÚ pre výskum a inovácie pre roky 2021 – 2027, Program Digitálna Európa 2021 – 2027, Agenda 2030 pre udržateľný rozvoj.

Ďalším východiskom bolo vyhodnotenie splnenia strategického cieľa definovaného v Dlhodobom zámere TU vo Zvolene na roky 2017-2023: „Technická univerzita vo Zvolene bude v roku 2023 univerzitnou a výskumnou vysokou školou, ktorá:

* je rešpektovaná a úspešná v národnom aj medzinárodnom kontexte,
* má vysokú kvalitu vzdelávacích aktivít, vedeckovýskumnej a umeleckej činnosti,
* má absolventov dobre uplatniteľných v praxi,
* je zameraná na podporu rozvoja vedomostnej a inovatívnej ekonomiky,
* je zameraná na efektívne a k životnému prostrediu šetrné využívanie prírodných zdrojov,
* je zameraná na tretiu misiu vysokých škôl špecifickými službami pre rozvoj spoločnosti a regiónu,
* má všetky procesy zabezpečované na etických princípoch a hodnotené vnútorným systémom zabezpečovania kvality,
* aplikuje koncepciu efektívneho vnútorného riadenia a riadenia rizík vo všetkých procesoch.“

# **Hodnoty TUZVO**

Kvalitné vzdelávanie – vo všetkých stupňoch a formách štúdia.

Excelentná veda a umenie – v súlade s aktuálnymi výzvami a potrebami, prepojená na študijné odbory a prax.

Akademická integrita, otvorenosť, sloboda – vo vedeckom bádaní, umeleckej činnosti a popularizácii výsledkov.

Rodová rovnosť,  rovnosť príležitostí, inklúzia a humanizmus – pre všetkých zamestnancov a študentov.

Úcta, rešpekt, korektnosť, mravnosť a lojalita – vo vzájomných vzťahoch medzi zamestnancami, medzi študentmi a vo vzájomných vzťahoch medzi zamestnancami a študentmi.

Efektívnosť, kvalita a transparentnosť – vo všetkých činnostiach a v riadení všetkých procesov.

Zodpovednosť za kvalitu – vysokoškolského vzdelávania, absolventov, všetkých činností a výstupov.

# **Strategický cieľ**

Zabezpečenie kvality všetkých činností

Efektívne riadenie

Udržateľný rozvoj infraštruktúr

Konkurencieschopnosť a uplatniteľnosť absolventov

Medzinárodne akceptovateľné výstupy vedeckého výskumu a umenia

Inovácie a transfer technológií

Spoločenská zodpovednosť

Budovanie pozitívneho obrazu univerzity

# **Vízia**

Technická univerzita vo Zvolene bude v roku 2040 významným aktérom regiónu, Slovenska, európskeho a medzinárodného priestoru v oblastiach:

* kvalitného vysokoškolského a ďalšieho vzdelávania,
* všestrannej pripravenosti dobre uplatniteľných absolventov,
* otvorenej vedy, výskumu a umenia,
* progresívnych inovácií a transferu technológií,
* pozitívnej motivácie zamestnancov a podpory kariérneho rastu,
* spolupráce so strategickými partnermi.

# **Oblasti rozvoja**

1. Vzdelávanie
2. Veda, výskum a umenie
3. Inovácie a transfer poznatkov
4. Ľudské zdroje
5. Infraštruktúra a pracovné prostredie
6. Riadenie a hospodárenie
7. Internacionalizácia a partnerská spolupráca
8. Spoločenská a environmentálna zodpovednosť
9. Zabezpečovanie kvality

## **Oblasť I. Vzdelávanie**

**Strategická priorita:** Kvalitné vysokoškolské vzdelávanie so zameraním na rozvoj poznania, zručností, vedomostí a kľúčových kompetencií 4K

**Cieľ 1: Zachovať tradičné oblasti vzdelávania s pestrou ponukou a pravidelnou inováciou študijných programov**

***Indikátory:***  Počet študentov na univerzite a fakultách

Pomer počtu študentov a učiteľov

Počty učiteľov na funkčných miestach profesorov, docentov a odborných asistentov

Priemerný vek učiteľov zodpovedajúcich za študijné programy a profilové predmety

**Nástroje:** Prispôsobovať a optimalizovať ponuku študijných programov v prvom a druhom stupni štúdia v profesiách žiadaných na trhu práce

Pri tvorbe nových a úpravách existujúcich študijných programov využívať komunikáciu s tradičnými zamestnávateľmi, študentmi, absolventmi a ďalšími zainteresovanými stranami

Zodpovednosť: Prorektor pre vzdelávanie, vedenia fakúlt

**Cieľ 2: Vytvárať atraktívne nové a spoločné študijné programy**

***Indikátory:***  Počet nových a spoločných akreditovaných študijných programov

**Nástroje:** Podporovať vytváranie spoločných študijných programov a študijných programov v cudzom jazyku

Zodpovednosť: Prorektor pre vzdelávanie, prodekani fakúlt

**Cieľ 3: Zabezpečovať transparentné a objektívne prijímacie konanie**

***Indikátory:***  Počet prihlásených, prijatých a zapísaných študentov, podiel počtu zapísaných študentov k celkovému počtu prijatých

**Nástroje:** Transparentné, objektívne a spoľahlivé nastavenie podmienok prijímacieho konania, zaručujúce rovnaké príležitosti každému uchádzačovi, ktorý preukáže potrebné predpoklady na štúdium

Zodpovednosť: Prorektor pre vzdelávanie, vedenia fakúlt

**Cieľ 4: Zvyšovať študijnú úspešnosť študentov, najmä v prvom ročníku na I. stupni štúdia**

***Indikátory:***  Podiel počtu úspešne ukončených študentov k počtu zapísaných študentov v študijných programoch v jednotlivých stupňoch štúdia

**Nástroje:** Používať vhodné vzdelávacie metódy a formy výučby a primerané, transparentné spôsoby hodnotenia orientované na študenta

Aplikovať moderné vzdelávacie technológie zamerané na rozvoj poznania, zručností, vedomostí a kľúčových kompetencií (4K)

Poskytovať prípravné kurzy pre zapísaných študentov, zvýšiť používanie mentoringu a tútoringu pre študentov v prvom roku štúdia

Zodpovednosť: Prorektor pre vzdelávanie, prodekani pre vzdelávanie

**Cieľ 5: Zvyšovať podiel zahraničných študentov**

***Indikátory:***  Počet študijných programov v cudzom jazyku

Počet zahraničných študentov. Podiel zahraničných študentov k celkovému počtu študentov

**Nástroje:** Vytvárať nové študijné programy v cudzom jazyku

Marketingovými aktivitami v zahraničí propagovať možnosti štúdia v cudzom jazyku a získavať tým potenciálnych uchádzačov o štúdium

Zodpovednosť: Prorektor pre vzdelávanie, prorektor pre vonkajšie vzťahy, vedenia fakúlt

**Cieľ 6: Zlepšovať kvalitu absolventov schopných prevziať zodpovedné a riadiace funkcie v praxi, dobre uplatniteľných vo vyštudovanom odbore**

***Indikátory:***  Podiel nezamestnaných absolventov k celkovému počtu absolventov univerzity

Podiel absolventov uplatnených vo vyštudovanom odbore k celkovému počtu absolventov

Počet partnerstiev a spolupráce v oblasti vzdelávania so zamestnávateľmi a s potrebami praxe

**Nástroje:** Systematickými procesmi zvyšovať kvalitu poskytovaného vzdelávania prostredníctvom používania inovatívnych moderných metód a foriem výučby

Pravidelne monitorovať vo forme prieskumu uplatnenie absolventov v praxi

Navrhovať témy záverečných prác so zameraním na vedeckovýskumnú činnosť a aktuálne riešené projekty na pracoviskách univerzity, v spolupráci s firmami v nadväznosti na potreby praxe a regiónu

Zodpovednosť: Prorektor pre vzdelávanie

**Cieľ 7: Zvýšiť spokojnosť študentov a absolventov**

***Indikátory:*** Miera spokojnosti študentov s kvalitou poskytovanej výučby

Počet podaných podnetov študentov

Miera spokojnosti absolventov s využívaním nadobudnutých vedomostí v praxi

**Nástroje:** Aktívnou komunikáciou so študentmi zabezpečiť vyššiu účasť respondentov v prieskumoch

Vytvárať vhodné spoločenské, sociálne, kultúrne a športové podmienky pre študentov

Vytvárať prostredie a podmienky v doplňujúcom pedagogickom vzdelávaní študentov a absolventov a zlepšovať tým možnosti pre ich lepšie uplatnenie

Zodpovednosť: Prorektor pre vzdelávanie, vedenie TUZVO, vedenia fakúlt

**Cieľ 8: Zlepšiť podporné a poradenské služby pre študentov a uchádzačov**

***Indikátory:***  Počet vyhodnotených žiadostí študentov so špecifickými potrebami

Miera úspešnosti štúdia študentov so špecifickými potrebami

Počet študentov využívajúcich psychologické, kariérne, právne, sociálne a iné poradenstvo

**Nástroje:** Zvyšovať úroveň poradenských a podporných služieb pre študentov v oblasti psychologického a kariérneho poradenstva, špecifických potrieb študentov, mimoštudijných, kultúrnych a športových aktivít

Zodpovednosť: Prorektor pre vzdelávanie, vedenie TUZVO

**Cieľ 9: Rozvíjať ďalšie odborné a celoživotné vzdelávanie so zameraním na potreby praxe
a spoločnosti**

***Indikátory:***  Počet frekventantov a absolventov kurzov celoživotného vzdelávania

Počet uskutočnených kurzov v ďalšom vzdelávaní

Počet účastníkov detskej univerzity

**Nástroje:** Pokračovať v aktivitách štúdia seniorov v rámci univerzity tretieho veku a v spolupráci so základnými školami naďalej uskutočňovať projekty detskej univerzity

Zodpovednosť: Prorektor pre vzdelávanie, oddelenie ďalšieho vzdelávania, prodekani fakúlt

## **Oblasť II. Veda, výskum a umenie**

**Strategická priorita:** Medzinárodne akceptované výsledky vo vedeckovýskumnej a umeleckej činnosti

**Cieľ 10: Zvýšiť kvalitu publikovaných výsledkov výskumu, tvorivej a umeleckej činnosti v medzinárodnom prostredí**

***Indikátory:*** Počet databázových publikácií na jedného akademického zamestnanca

Počet najkvalitnejších výstupov v umeleckej tvorbe na jedného akademického zamestnanca

Podiel najlepšie citovaných publikácií „Highly cited papers“

Podiel databázových publikácií v kvartiloch Q1 a Q2 podľa metriky AIS na všetkých databázových publikáciách

Podiel databázových publikácií v kvartiloch Q1 a Q2 podľa metriky AIS, v ktorých je akademický zamestnanec prvý alebo korešpondenčný autor

Počet zahraničných citácií

**Nástroje:** Zabezpečiť publikovanie v Open Access u prestížnych vydavateľov

Sledovať indikátory hodnotenia publikačnej činnosti

Implementovať stratégiu ľudských zdrojov vo výskume (HRS4R) a otvorenej vede (OA)

Príprava na periodické hodnotenie výskumnej, vývojovej, umeleckej a ďalšej tvorivej činnosti (VER)

Zodpovednosť: Prorektor pre vedu a výskum, riaditeľ SLDK, vedenia fakúlt

**Cieľ 11: Zvýšiť počet projektov na národnej a medzinárodnej úrovni**

***Indikátory:*** Počet riešených grantov z medzinárodných zdrojov vrátane výšky finančnej podpory na jedného tvorivého zamestnanca

Počet riešených grantov z domácich zdrojov vrátane výšky finančnej podpory na jedného tvorivého zamestnanca

**Nástroje:** Zabezpečiť informovanie o možnostiach zapojenia sa do výziev

Zodpovednosť: Prorektor pre vedu a výskum, vedúci oddelenia riadenia projektov, vedenia fakúlt

**Cieľ 12: Identifikovať a podporiť špičkové a excelentné vedeckovýskumné tímy**

***Indikátory:*** Počet špičkových a excelentných vedeckovýskumných tímov

**Nástroje:** Prehodnotiť špičkové, excelentné a vedeckovýskumné tímy a aktivity na jednotlivých fakultách

Zodpovednosť: Prorektor pre vedu a výskum, vedenia fakúlt

**Cieľ 13: Zvýšiť zapojenie univerzity do medzinárodného vedeckovýskumného priestoru**

***Indikátory:*** Podiel finančnej hodnoty z medzinárodných vedeckovýskumných projektov k finančnej hodnote z národných vedeckovýskumných projektov

Podiel databázových publikácií univerzity, ktoré uvádzajú adresu aspoň jedného autora z inej krajiny ako je Slovensko k všetkým databázovým publikáciám

Podiel počtu medzinárodných vedeckých podujatí k národným vedeckým podujatiam

**Nástroje:** Kapacitné dobudovanie a profesionalizácia riadenia vonkajších vzťahov

 Zvyšovanie podpory medzinárodných projektov

Zvyšovanie povedomia o vonkajšej spolupráci, komunikácii a práci s médiami

Popularizácia a zviditeľňovanie výsledkov edukačných a tvorivých aktivít

Zabezpečiť infraštruktúru pre organizovanie medzinárodných a národných vedeckých a odborných podujatí

Zodpovednosť: Prorektor pre vedu a výskum, vedúci oddelenia riadenia projektov, vedenia fakúlt

**Cieľ 14: Zvýšiť zapojenie doktorandov do výskumu, tvorivej a umeleckej činnosti**

***Indikátory:*** Počet zrealizovaných informačných seminárov, webinárov a informačných dní

Počet databázových publikácií na jedného študenta doktorandského štúdia

Počet najkvalitnejších výstupov v umeleckej činnosti na jedného študenta doktorandského štúdia

Podiel databázových publikácií v kvartiloch Q1 a Q2 podľa metriky AIS na všetkých databázových publikáciách

Podiel databázových publikácií v kvartiloch Q1 a Q2 podľa metriky AIS, v ktorých je študent doktorandského štúdia prvý alebo korešpondenčný autor

Počet zahraničných citácií

**Nástroje:** Zabezpečovať informačné semináre a individuálne konzultácie pre doktorandov v rámci informačného vzdelávania zamerané na informačnú podporu vedeckovýskumnej činnosti

Zabezpečiť publikovanie výsledkov výskumu najmä v indexovaných renomovaných časopisoch

Zodpovednosť: Prorektor pre vedu a výskum, riaditeľ SLDK, vedenia fakúlt

**Cieľ 15: Spopularizovať a zviditeľniť výsledky vedeckovýskumných a ďalších tvorivých aktivít**

***Indikátory:*** Počet organizovaných medzinárodných a národných vedeckých a odborných podujatí

Počet prezentovaných prác ŠVOČ v jednotlivých sekciách

**Nástroje:** Zabezpečiť infraštruktúru pre organizovanie medzinárodných a národných vedeckých a odborných podujatí

Zodpovednosť: Prorektor pre vedu a výskum, vedenia fakúlt

## **Oblasť III. Inovácie a transfer technológií**

**Strategická priorita:** Efektívny transfer poznatkov do hospodárskej a spoločenskej praxe

**Cieľ 16: Zvýšiť počet a kvalitu prihlásených práv priemyselného vlastníctva**

***Indikátory:*** Počet prihlásených a udelených národných a medzinárodných práv priemyselného vlastníctva

Počet výskumných publikácií citovaných v právach priemyselného vlastníctva

Počet práv priemyselného vlastníctva citovaných vo výskumných publikáciách

**Nástroje:** Dobudovanie a zabezpečenie efektívnej prevádzky Centra realizácie inovácií TUZVO

Profesionalizácia Centra realizácie inovácií TUZVO

Zabezpečenie efektívnej údajovej základne o prenose poznatkov

Zvyšovanie povedomia o prenose poznatkov do praxe

Rekonštruovať výskumnú infraštruktúru predovšetkým pre špičkové a excelentné tímy s cieľom spojenia do vedeckého parku alebo výskumného centra

Zodpovednosť: Prorektor pre vonkajšie vzťahy, prorektor pre vedu a výskum, riaditeľ Centra realizácie inovácií, dekani fakúlt

**Cieľ 17: Zvýšiť finančný objem a kvalitu zmluvného výskumu**

***Indikátory:*** Finančná hodnota príjmov zo zmluvného výskumu s neakademickými aktérmi

Počet zmlúv o vedeckovýskumnej činnosti s neakademickými aktérmi

Počet výskumných publikácií v spoluautorstve s neakademickými aktérmi

**Nástroje:** Profesionalizácia Centra realizácie inovácií TUZVO

Zabezpečenie efektívnej údajovej základne o prenose poznatkov

Zvyšovanie povedomia o prenose poznatkov do praxe

Spolupráca s medzinárodnými, národnými a regionálnymi agentúrami na podporu inovácií a prenosu poznatkov do praxe

Rekonštruovať výskumnú infraštruktúru predovšetkým pre špičkové a excelentné tímy s cieľom spojenia do vedeckého parku alebo výskumného centra

Zodpovednosť: Prorektor pre vonkajšie vzťahy, prorektor pre vedu a výskum, riaditeľ Centra realizácie inovácií, dekani fakúlt

**Cieľ 18: Zlepšiť inkubáciu start up a spin off firiem**

***Indikátory:*** Počet inkubovaných start up a spin off firiem

Počet poskytnutých služieb v inkubátore

Počet novozaložených firiem absolventmi

**Nástroje:** Dobudovanie a zabezpečenie efektívnej prevádzky Centra realizácie inovácií TUZVO

Profesionalizácia Centra realizácie inovácií TUZVO

Zabezpečenie efektívnej údajovej základne o prenose poznatkov

Rekonštruovať výskumnú infraštruktúru predovšetkým pre špičkové a excelentné tímy s cieľom spojenia do vedeckého parku alebo výskumného centra

Zodpovednosť: Prorektor pre vonkajšie vzťahy, prorektor pre vedu a výskum, riaditeľ Centra realizácie inovácií, dekani fakúlt

**Cieľ 19:** Zlepšiť prenos poznatkov do praxe vo forme nezmluvnej spolupráce, záverečných prác a odborných podujatí s praxou

***Indikátory:*** Počet aktivít nezmluvnej spolupráce s neakademickými aktérmi

Počet obhájených záverečných prác v spolupráci s neakademickými aktérmi

Počet spoluorganizovaných podujatí na podporu inovácií a prenosu poznatkov do praxe

**Nástroje:** Zvyšovanie povedomia o prenose poznatkov do praxe

Navrhovať témy záverečných prác so zameraním na vedeckovýskumnú činnosť a aktuálne riešené projekty na pracoviskách univerzity, v spolupráci s firmami v nadväznosti na potreby praxe a regiónu

Pri tvorbe nových a pri úpravách existujúcich študijných programov využívať komunikáciu s tradičnými zamestnávateľmi, študentmi, absolventmi a ďalšími zainteresovanými stranami

Zabezpečiť infraštruktúru pre organizovanie medzinárodných a národných vedeckých a odborných podujatí

Vybrať a vypracovať prípadové štúdie spoločenského dopadu v hodnotení VER 2026

Zodpovednosť: Prorektor pre vonkajšie vzťahy, prorektor pre vzdelávanie, riaditeľ Centra realizácie inovácií, dekani fakúlt

## **Oblasť IV. Ľudské zdroje**

**Strategická priorita:** Kvalitní, úspešní a spokojní zamestnanci

**Cieľ 20: Získať kvalitných a talentovaných zamestnancov zo Slovenska a zo zahraničia a odborníkov z praxe**

***Indikátory:*** Počet informačných aktivít o možnosti zamestnania

 Pomer počtu prihlásených k počtu výberových konaní

 Počet a podiel odborníkov zo zahraničia a praxe

**Nástroje:** Aktívne vyhľadávanie vhodných kandidátov

 Dôsledné dodržiavanie zásad OTMR prístupu (otvorenosť, transparentnosť, posúdenie prínosu, nediskriminácia a rovné príležitosti) pri vyhľadávaní a prijímaní zamestnancov

 Využívanie odborníkov z praxe a zahraničia v pedagogike a výskume

Zodpovednosť: Vedúci ORĽZ, vedenia fakúlt

**Cieľ 21: Stabilizovať ľudské zdroje**

***Indikátory:*** Výška finančných prostriedkov a podiel motivačnej zložky mzdy

 Počet verejne ocenených pracovníkov

 Výška podpory, počet pracovníkov, ktorí využili sociálne programy a poradenské služby

 Koeficient kvalifikačnej štruktúry

**Nástroje:** Podpora kariérneho rastu všetkých kategórií zamestnancov

 Transparentné hodnotenie a odmeňovanie pracovníkov a verejné oceňovanie

 Rozvoj sociálnych programov a poradenských služieb

 Zlepšovanie informovanosti o možnostiach podpory a poradenstva

Zodpovednosť: Vedenie TUZVO, vedenia fakúlt, vedúci a riaditelia OOS, vedúci ORĽZ

**Cieľ 22: Vytvoriť priaznivé podmienky a motivačné prostredie pre mladých pracovníkov**

***Indikátory:*** Počet nových pracovných miest postdoktorandov

 Podiel akademických zamestnancov do 35 (40) rokov

**Nástroje:** Vytváranie pracovných miest postdoktorandov

 Zabezpečenie plynulej generačnej výmeny

Zodpovednosť: Vedenie TUZVO, vedenia fakúlt, vedúci a riaditelia OOS, vedúci ORĽZ

## **Oblasť V. Infraštruktúra a pracovné prostredie**

**Strategická priorita:** Moderná vzdelávacia, výskumná a administratívna infraštruktúra

**Cieľ 23: Zmodernizovať vzdelávaciu a výskumnú infraštruktúru**

***Indikátory:*** Plocha rekonštruovaných priestorov a ich vzájomný podiel

 Výška investovaných finančných zdrojov v danom roku

 Počet zmodernizovaných priestorov, objektov

**Nástroje:** Rekonštrukcia a revitalizácia priestorov

 Inovácia interiérového vybavenia v objektoch TUZVO

 Vybudovanie účelových demonštračných objektov VšLP a ABH

Zodpovednosť: Kvestor, vedúci OIP, riaditeľ VšLP, riaditeľ ABH

**Cieľ 24: Zlepšiť pracovné prostredie**

***Indikátory:*** Plocha rekonštruovaných kancelárskych a iných priestorov

 Výška investovaných finančných zdrojov v danom roku

**Nástroje:** Rekonštrukcia a revitalizácia pracovných priestorov

 Inovácia interiérového vybavenia

 Modernizácia vstupného vestibulu hlavnej budovy, vybudovanie oddychových zón

Zodpovednosť: Kvestor, vedúci OIP

**Cieľ 25: Zmodernizovať ubytovacie a stravovacie kapacity**

***Indikátory:*** Plocha rekonštruovaných priestorov a ich vzájomný podiel

 Výška investovaných finančných zdrojov v danom roku

 Počet projektov a očakávaná úspora finančných prostriedkov

**Nástroje:** Rekonštrukcia a revitalizácia priestorov

 Inovácia technického a interiérového vybavenia

 Realizácia modernizačných projektov v ŠDaJ

Zodpovednosť: Kvestor, riaditeľ ŠDaJ

**Cieľ 26: Znížiť energetickú náročnosť objektov TUZVO**

***Indikátory:*** Plocha zateplených objektov a počet inštalovaných energetických zariadení a ich výkon

 Výška investovaných finančných zdrojov v danom roku

 Počet projektov a očakávaná úspora finančných prostriedkov

**Nástroje:** Plocha vymenených výplní okenných a dverných otvorov

 Inštalácia tepelných čerpadiel vo vybraných objektoch TUZVO

 Vybudovanie nového prívodu tepla pre ŠDaJ Študentská 17 a objekt SLDK

 Očakávaná úspora finančných zdrojov na energie

Zodpovednosť: Kvestor, vedúci OIP

**Cieľ 27: Zdieľať infraštruktúru s partnermi**

***Indikátory:*** Počet hodín zdieľania

 Počet osôb a počet dní

**Nástroje:** Komplementárne využívanie potrebnej infraštruktúry na spoločný výskum a vzdelávanie

 Vzájomné využívanie ubytovacích a stravovacích kapacít

Zodpovednosť: Prorektor pre vzdelávanie, prorektor pre vedu a výskum, riaditeľ CIT, riaditeľ ŠDaJ

**Cieľ 28: Rozvíjať knižnično-informačné služby**

***Indikátory:*** Počet knižničných jednotiek a sprístupnených elektronických zdrojov a ich trend

 Počet výstupov a ohlasov

 Počet reportov

 Počet podaných, schválených a realizovaných projektov a ich finančný prínos

**Nástroje:** Zabezpečenie knižnično-informačnej podpory činností univerzity

 Evidencia a registrácia výstupov a ohlasov

 Tvorba reportov podľa požiadaviek univerzity, študentov a zamestnancov

 Realizácia nových rozvojových projektov SLDK

Zodpovednosť: Riaditeľ SLDK

**Cieľ 29: Zmodernizovať informačné systémy a technológie**

***Indikátory:*** Počet prípojných bodov, počet počítačov s aktuálnymi OS, prístupová rýchlosť do internetu

 Počet nových služieb a spätná väzba od užívateľov

 Počet webových služieb a počet videní

**Nástroje:** Modernizácia IKT infraštruktúry

Etapovitý transfer technológie serverovne v rokoch 2024 – 2030

 Inštalácia technológie novej serverovne vrátane úložiska a archivácie prác študentov

 Rozvíjanie IKT služieb

 Modernizácia web sídla

Zodpovednosť: Riaditeľ CIT

## **Oblasť VI. Riadenie a hospodárenie**

**Strategická priorita:** Efektívne a flexibilné riadenie, hospodárenie a financovanie

**Cieľ 30: Zabezpečenie finančnej udržateľnosti univerzity viaczdrojovým financovaním**

***Indikátory:*** Výška a štruktúra získaných finančných prostriedkov z rôznych zdrojov a ich medziročný trend

**Nástroje:** Zvyšovanie výkonov na získanie dostatočných zdrojov zo štátneho rozpočtu

 Využívanie možností získať finančné zdroje z EŠIF

 Získavanie finančných zdrojov z výziev ministerstiev

 Získavanie finančných zdrojov z verejnej správy (štátna správa + územná a záujmová samospráva)

 Získavanie finančných zdrojov z podnikateľskej sféry

Zodpovednosť: Vedenie TUZVO

**Cieľ 31: Optimalizácia riadiacich procesov a organizačnej štruktúry univerzity a jej súčastí**

***Indikátory:*** Počet optimalizovaných procesov, ich časový a finančný prínos

 Počet zmien v organizačnej štruktúre a ich finančný prínos

**Nástroje:** Pravidelné hodnotenie efektivity riadiacich procesov

 Optimalizácia štruktúry pracovísk

 Zlepšenie informovanosti o transparentnom rozdeľovaní finančných zdrojov na súčasti univerzity

 Optimalizácia využívania finančných prostriedkov

Zodpovednosť: Vedenie TUZVO

**Cieľ 32: Zvýšená efektivita hospodárenia univerzity**

***Indikátory:*** Rozdiel plánovaného a skutočného hospodárskeho výsledku a jeho trend

 Výška získaných finančných prostriedkov z hospodárskej činnosti

 Výška a štruktúra získaných a použitých kapitálových zdrojov

**Nástroje:** Udržanie kladného hospodárskeho výsledku univerzity a jej súčastí

 Hodnotenie využívania majetku univerzity na zvýšenie výkonnosti

 Vytvorenie modelu kapitálových zdrojov pre veľké investičné projekty rozvoja univerzity

Zodpovednosť: Vedenie TUZVO

## **Oblasť VII. Internacionalizácia a partnerská spolupráca**

**Strategická priorita:** Aktívna medzinárodná, národná a regionálna spolupráca

**Cieľ 33: Zvýšiť zapojenie univerzity do medzinárodného edukačného priestoru**

***Indikátory:*** Podiel študentov prichádzajúcich na mobility k študentom odchádzajúcim na mobility a študentom na zahraničných študijných programoch zabezpečovaných univerzitou

Podiel zamestnancov prichádzajúcich na mobility k zamestnancom odchádzajúcim na mobility

Podiel akademických zamestnancov s iným štátnym občianstvom ako slovenským

**Nástroje:** Kapacitné dobudovanie a profesionalizácia riadenia vonkajších vzťahov

Zvyšovanie povedomia o vonkajšej spolupráci, komunikácii a práci s médiami

Popularizácia a zviditeľňovanie výsledkov edukačných a tvorivých aktivít

Zodpovednosť: Prorektor pre vonkajšie vzťahy, prorektor pre vzdelávanie, dekani fakúlt

**Cieľ 34: Zvýšiť otvorenosť štúdia**

***Indikátory:*** Podiel absolventov študijných programov prvého stupňa v dennej forme štúdia inej vysokej školy novoprijatých na štúdium študijných programov druhého stupňa v dennej forme štúdia na príslušnej vysokej škole

Podiel absolventov študijných programov druhého stupňa v dennej forme štúdia inej vysokej školy novoprijatých na štúdium študijných programov tretieho stupňa v dennej forme štúdia na príslušnej vysokej škole

Podiel novoprijatých študentov študijných programov prvého stupňa v dennej forme štúdia s iným ako štátnym občianstvom Slovenskej republiky zo všetkých novoprijatých študentov študijných programov prvého stupňa v dennej forme štúdia (analogicky pre druhý a tretí stupeň)

**Nástroje:** Popularizácia a zviditeľňovanie výsledkov edukačných a tvorivých aktivít

Spolupráca s externými mediálnymi a komunikačnými agentúrami

Zapájanie sa a vyhodnocovanie rankingov vysokých škôl

Zodpovednosť: Prorektor pre vonkajšie vzťahy, prorektor pre vzdelávanie, dekani fakúlt

**Cieľ 35: Zlepšiť regionálny dosah aktivít univerzity**

***Indikátory:*** Podiel finančnej hodnoty zo zmlúv s neakademickými aktérmi do 50 km k finančnej hodnote zo všetkých zmlúv so všetkými neakademickými aktérmi

Podiel absolventov bakalárskeho štúdia, ktorí si našli prvé zamestnanie v regióne, kde sa univerzita nachádza (analogicky pre druhý a tretí stupeň)

Podiel absolventov univerzity tretieho veku a detských univerzít k všetkým absolventom

**Nástroje:** Zvyšovanie povedomia o vonkajšej spolupráci, komunikácii a práci s médiami

Popularizácia a zviditeľňovanie výsledkov edukačných a tvorivých aktivít

Aktivizovanie činnosti Alumni

Pokračovanie v aktivitách štúdia seniorov v rámci univerzity tretieho veku a v spolupráci so základnými školami naďalej uskutočňovať projekty detskej univerzity

Spolupráca s medzinárodnými, národnými a regionálnymi agentúrami na podporu inovácií a prenosu poznatkov do praxe

Zodpovednosť: Prorektor pre vonkajšie vzťahy, prorektor pre vedu a výskum, prorektor pre vzdelávanie, dekani fakúlt

**Cieľ 36: Zlepšiť mediálny dopad univerzity v tradičných médiách, viditeľnosti na sociálnych sieťach a rankingoch**

***Indikátory:*** GRP (Gross Rating Points) – reálny mediálny obraz zohľadňujúci absolútny počet článkov a čítanosť (tlač), počúvanosť (rozhlas), sledovanosť (TV), návštevnosť (web)

Počet postov, miera prekliknutí, dosah na sociálnych sieťach

Počet účastí a umiestnení v rankingoch

**Nástroje:** Popularizácia a zviditeľňovanie výsledkov edukačných a tvorivých aktivít

Spolupráca s externými mediálnymi a komunikačnými agentúrami

Zapájanie sa a vyhodnocovanie rankingov vysokých škôl

Aktivizovanie činnosti Alumni

Zodpovednosť: Prorektor pre vonkajšie vzťahy, dekani fakúlt

## **Oblasť VIII. Spoločenská a environmentálna zodpovednosť**

Oblasť VIII. Spoločenská a environmentálna zodpovednosť je prierezovou oblasťou rozvoja. Zvolené nástroje smerujú nielen k naplneniu strategickej priority oblasti VIII., ale aj vhodne dopĺňajú strategické priority oblastí I. – VII.

**Strategická priorita:** Spoločensky a environmentálne zodpovedná univerzita

**Cieľ 37: Byť zodpovedným zamestnávateľom**

***Indikátory:*** Počet pozitívnych ohlasov z dotazníkov a ich medziročný trend

 Počet návrhov na zlepšenie a podiel zrealizovaných návrhov

**Nástroje:**  Skvalitňovanie tvorivého, motivujúceho a nediskriminačného prostredia

 Budovanie internej a externej zelenej infraštruktúry univerzity

 Monitorovanie návrhov zamestnancov na skvalitnenie pracovných a sociálnych podmienok

Zodpovednosť: Vedenie TUZVO

**Cieľ 38: Aktívne vystupovať vo verejnej diskusii**

***Indikátory:*** Počet verejných vystúpení a stanovísk k aktuálnym otázkam

 Počet konzultácií pre neakademické prostredie

**Nástroje:**  Posilnenie pozícií univerzity v rozhodovacích, hodnotiacich a riadiacich procesoch externých subjektov

Budovanie dobrého mena a značky univerzity popularizáciou dosahovaných výsledkov

Zodpovednosť: Vedenie TUZVO

**Cieľ 39: Zabezpečiť energeticky a environmentálne šetrnú prevádzku univerzity**

***Indikátory:*** Počet nádob na separovaný zber a periodicita odvozu

 Prevádzkové náklady na jednotlivé druhy energií v objektoch univerzity

 Náklady na vodné a stočné

**Nástroje:**  Dodržiavanie princípov ochrany životného prostredia vo všetkých činnostiach

 Dôsledné triedenie odpadu

Vytvorenie systému uskladňovania nebezpečných látok a zberu a odvozu nebezpečného odpadu

Znižovanie energetickej náročnosti objektov univerzity

Znižovanie spotreby vody

Zodpovednosť: Vedenie TUZVO

## **Oblasť IX. Zabezpečovanie kvality**

Oblasť IX. Zabezpečovanie kvality je prierezovou oblasťou rozvoja. Zvolené nástroje smerujú nielen k naplneniu strategickej priority oblasti IX., ale aj vhodne dopĺňajú strategické priority oblastí I. – VIII.

**Strategická priorita:** Udržateľná kvalita vo všetkých činnostiach a oblastiach pôsobenia

**Cieľ 40: Dôsledne uplatňovať politiku kvality v hlavnej činnosti a všetkých oblastiach rozvoja**

***Indikátory:*** Počet nových a aktualizovaných vnútorných predpisov súvisiacich so štandardmi kvality

 Počet zasadnutí a prerokovaných materiálov na RVSK

 Počet navrhnutých a podiel implementovaných opatrení

**Nástroje:** Dodržiavanie, rozvoj a implementácia štandardov vnútorného systému kvality

 Pravidelné zasadnutia Rady pre vnútorný systém kvality

Zodpovednosť: Vedenie TUZVO

**Cieľ 41: Monitorovať kvalitu vzdelávacieho procesu a absolventov**

***Indikátory:*** Počet realizovaných opatrení zo samohodnotenia úrovne ŠP

 Počet spätných väzieb od zamestnávateľov

**Nástroje:** Samohodnotenie úrovne študijných programov

 Hodnotenie pripravenosti absolventov zamestnávateľmi

Zodpovednosť: Vedenie TUZVO

**Cieľ 42: Implementovať akademickú integritu**

***Indikátory:*** Počet podaní na disciplinárnu komisiu

 Počet podaní na etickú komisiu

**Nástroje:** Hodnotenie rešpektovania etického kódexu zamestnanca a študenta, odstránenie plagiátorstva a neetického správania

Zodpovednosť: Vedenie TUZVO

**Cieľ 43: Hodnotiť kvalitu ľudských zdrojov**

***Indikátory:*** Počet a podiel zamestnancov spĺňajúcich a prekračujúcich požiadavky obsadeného funkčného miesta

**Nástroje:** Samohodnotenie kvality pedagogických, výskumných a umeleckých pracovníkov

Zodpovednosť: Vedenie TUZVO

**Cieľ 44: Vytvoriť inkluzívnu kultúru prepojenia zamestnancov a študentov**

***Indikátory:*** Počet študentov v orgánoch univerzity a fakúlt

 Počet návrhov na zlepšenie a počet zrealizovaných návrhov

**Nástroje:** Zapojenie študentov do poradných orgánov

 Uplatňovanie návrhov študentov na skvalitnenie štúdia

Zodpovednosť: Vedenie TUZVO

# **Harmonogram kontroly plnenia dlhodobého zámeru**

Strategické priority rozvojových programov a strategický cieľ dlhodobého zámeru budú napĺňané postupne na základe plnenia indikátorov a/alebo konkrétnych úloh pre jednotlivé oblasti, ktoré budú aktualizované a vyhodnocované v dvojročných cykloch (december 2025, december 2027, december 2029). Celkové vyhodnotenie splnenia dlhodobého zámeru bude zrealizované v januári 2031.

V prípade významných zmien vo vonkajšom alebo vnútornom prostredí budú podľa potreby modifikované nástroje, indikátory a úlohy rozvojových programov.

# **Záverečné ustanovenia**

Dlhodobý zámer Technickej univerzity vo Zvolene na roky 2024 – 2030 bol pripravený v mesiacoch november 2023 až marec 2024, predložený rektorom na Ministerstvo školstva, výskumu, vývoja a mládeže SR 28. 03. 2024 a Vedeckej rade TUZVO na vyjadrenie xx. xx. 2024.

Dlhodobý zámer Technickej univerzity vo Zvolene na roky 2024 – 2030 bol na návrh rektora schválený Akademickým senátom TUZVO xx. xx. 2024 a schválený Správnou radou TUZVO xx. xx. 2024.

# **Skratky**

ABH Arborétum Borová hora

AIS Article Influence Score

CIT Centrum informačných technológií

DZ TUZVO Dlhodobý zámer Technickej univerzity vo Zvolene

EŠIF Európske štrukturálne a investičné fondy

EUA The European University Association

EÚ Európska Únia

GPR Gross Rating Points

HRS4R Stratégia ľudských zdrojov vo výskume

IKT Informačné a komunikačné technológie

NR SR Národná rada Slovenskej republiky

OA Open Access

OIP Oddelenie investícií a prevádzky

OOS Ostatné organizačné súčasti

ORĽZ Oddelenie riadenia ľudských zdrojov

OS Operačný systém

OTMR O – open, T – transparent, M – merit based, R - recruitment

RVSK Rada pre vnútorný systém kvality

SLDK Slovenská lesnícka a drevárska knižnica

SNR Slovenská národná rada

ŠDaJ Študentský domov a jedáleň

ŠP Študijný program

ŠVOČ Študentská vedecká a odborná činnosť

TU vo Zvolene Technická univerzita vo Zvolene

TUZVO Technická univerzita vo Zvolene

VER Verification of Excellence in Research

VšLP Vysokoškolský lesnícky podnik